stanford-oval/wikipedia huggingface dataset:
ดราก้อนบอล
ตัวละคร > ซามัสและโกคูแบล็ค

บทความหลัก: ซามัสและโกคูแบล็ค
ตัวละคร > จิเร็น

บทความหลัก: จิเร็น
ดราก้อนบอล ภาคพิเศษต่างๆ

สำหรับดราก้อนบอลนั้นมีภาพยนตร์ตอนพิเศษซึ่งเนื้อหานั้นจะเกี่ยวกับตอนของทีวีซีรีส์อยู่บ้างโดยเรียงตามลำดับดังนี้
ดราก้อนบอล ภาคพิเศษต่างๆ > Dragonball ภาคโรงภาพยนตร์

ดราก้อนบอล ตำนานเทพมังกร ฉายเมื่อ พ.ศ. 2529/ค.ศ.1986
ดราก้อนบอล เจ้าหญิงนิทราแห่งปราสาทจอมมาร ฉายเมื่อ พ.ศ. 2530/ค.ศ.1987
ดราก้อนบอล การผจญภัยสุดพิสดาร ฉายเมื่อ พ.ศ. 2531/ค.ศ.1988
ดราก้อนบอล ภาคพิเศษต่างๆ > Dragonball Z ภาคโรงภาพยนตร์

ดราก้อนบอล Z เดอะ มูฟวี่ 1 เดอะ มูฟวี่ หรือ โกฮังกลับมาแล้ว ฉายเมื่อ พ.ศ. 2532/ค.ศ.1989
ดราก้อนบอล Z เดอะ มูฟวี่ 2 ยอดยุทธหนึ่งในใต้หล้า หรือ ชายผู้แข็งแกร่งที่สุดในโลก ฉายเมื่อ พ.ศ. 2533/ค.ศ.1990
ดราก้อนบอล Z เดอะ มูฟวี่ 3 ศึกสะท้านพิภพ หรือ สุดยอดศึกตัดสินเพื่อโลกมนุษย์ ถูกสร้างเมื่อ พ.ศ. 2533/ค.ศ.1990
ดราก้อนบอล Z เดอะ มูฟวี่ 4 ซูเปอร์ไซย่า ซุน โกคู หรือ ซุน โกคูคือซูเปอร์ไซย่า ฉายเมื่อ พ.ศ. 2534/ค.ศ.1991
ดราก้อนบอล Z เดอะ มูฟวี่ 5 การแก้แค้นของคูลเลอร์ หรือ สุดยอดปะทะสุดยอดศึกอันเหลือเชื่อ ฉายเมื่อ พ.ศ. 2534/ค.ศ.1991
ดราก้อนบอล Z เดอะ มูฟวี่ 6 การกลับมาของคูลเลอร์ หรือ ตะลุยเข้าไป!! เหล่านักรบพลัง 100 ล้านเท่า ฉายเมื่อ พ.ศ. 2535/ค.ศ.1992
ดราก้อนบอล Z เดอะ มูฟวี่ 7 ซูเปอร์ไซย่า ปะทะ มนุษย์ดัดแปลง หรือ สุดขีดแห่งการต่อสู้!! ซูเปอร์ไซย่าผู้ยิ่งใหญ่ทั้ง 3 ฉายเมื่อ พ.ศ. 2535/ค.ศ.1992
ดราก้อนบอล Z เดอะ มูฟวี่ 8 ร้อนแรงสุดขั้วศึกระเบิดซูเปอร์ไซย่า หรือ มอดไหม้เข้าไป! การต่อสู้ที่แสนจะดุเดือด ฉายเมื่อ พ.ศ. 2536/ค.ศ.1993
ดราก้อนบอล Z เดอะ มูฟวี่ 9 ฝ่าวิกฤติกาแล็คซี่ หรือ ที่สุดแห่งทางช้างเผือก!! ชายผู้สุดแกร่ง ฉายเมื่อ พ.ศ. 2536/ค.ศ.1993
ดราก้อนบอล Z เดอะ มูฟวี่ 10 การกลับมาของโบรลี่ หรือ คู่หูอันตราย!! ซูเปอร์นักรบผู้ไม่เคยหลับไหล ฉายเมื่อ พ.ศ. 2537/ค.ศ.1994
ดราก้อนบอล Z เดอะ มูฟวี่ 11 สุดยอดนักรบ ไบโอโบรลี่ หรือ ซูเปอร์นักรบถูกทำลาย!! ข้าคือผู้ชนะ ฉายเมื่อ พ.ศ. 2537/ค.ศ.1994
ดราก้อนบอล Z เดอะ มูฟวี่ 12 ฟิวชั่นของโกคูและเบจีต้า หรือ ฟิวชั่นคืนชีพ!! โกคูและเบจิต้า ฉายเมื่อ พ.ศ. 2538/ค.ศ.1995
ดราก้อนบอล Z เดอะ มูฟวี่ 13 ฤทธิ์หมัดมังกรถล่มโลก หรือ หมัดมังกรระเบิด!! มีเพียงโกคูเท่านั้นที่ทำได้ ฉายเมื่อ พ.ศ. 2538/ค.ศ.1995
ดราก้อนบอล Z เดอะ มูฟวี่ 14 ศึกสงครามเทพเจ้า  ฉายเมื่อ 30 มีนาคม พ.ศ. 2556/ค.ศ. 2013
ญี่ปุ่น: ドラゴンボールZ 神と神 Hepburn: Doragon Bōru Zetto: Kami to Kami
อังกฤษ: Dragon Ball Z: God and God
ดราก้อนบอล Z เดอะ มูฟวี่ 15 การคืนชีพของ F ฉายเมื่อ 18 เมษายน พ.ศ. 2558/ค.ศ. 2015
ญี่ปุ่น: ドラゴンボールＺ復活の「F」Hepburn: Doragon Bōru Zetto: Fukkatsu no 'Efu'
อังกฤษ: Dragon Ball Z: Resurrection 'F'
ดราก้อนบอล ภาคพิเศษต่างๆ > Dragon Ball Super ภาคโรงภาพยนตร์

ดราก้อนบอล Super โบรลี่ Broly  (2018) (ในไทยฉาย 27 ธันวาคม พ.ศ. 2561)
ดราก้อนบอล ซูเปอร์ ซูเปอร์ฮีโร่ (2022)
ดราก้อนบอล ภาคพิเศษต่างๆ > Dragonball ตอนพิเศษ ฉลองครบรอบ 10 ปี

ดราก้อนบอล วิถีแห่งจ้าวยุทธภพ พ.ศ. 2539/ค.ศ.1996
ดราก้อนบอล ภาคพิเศษต่างๆ > OVA

ดราก้อนบอล Z Gaiden พ.ศ. 2536/ค.ศ.1993
ดราก้อนบอล ภาคพิเศษต่างๆ > Dragonball the Movie 2008

ดราก้อนบอล พ.ศ. 2551/ค.ศ.2008
โลโก้ Dragonball

ดราก้อนบอล
ดราก้อนบอล Z
ดราก้อนบอล GT
ดราก้อนบอล ซูเปอร์
ดราก้อนบอล ไดมะ
ดูเพิ่ม

เมฆสีทอง
ศึกชิงจ้าวยุทธภพ
แหล่งข้อมูลอื่น

เว็บดราก้อนบอลต่างประเทศ
เว็บดราก้อนบอลแซท ต่างประเทศ
Official Dragon Ball Site (ในภาษาญี่ปุ่น สเปน อังกฤษ ฝรั่งเศส และเยอรมัน)
Dragon Ball official website at Viz Media
Dragon Ball official manga website at Manga Plus
ดราก้อนบอล (มังงะ) ที่เครือข่ายข่าวอนิเมะ
ฟร็องซัว บายรู

| ฟร็องซัว บายรู |
| --- | --- |
François Bayrou
บายรูในปี 2010

นายกรัฐมนตรีฝรั่งเศส
อยู่ในวาระ
เริ่มดำรงตำแหน่ง  13 ธันวาคม ค.ศ. 2024 (95 วัน)
ประธานาธิบดี: แอมานุแอล มาครง
ก่อนหน้า: มีแชล บาร์เนียร์
รัฐมนตรีว่าการกระทรวงยุติธรรมผู้รักษาตราผนึก
ดำรงตำแหน่ง 17 พฤษภาคม – 19 มิถุนายน ค.ศ. 2017 (33 วัน)
นายกรัฐมนตรี: เอดัวร์ ฟีลิป
ก่อนหน้า: ฌ็อง-ฌัก อูร์โวอัส
ถัดไป: นีโกล เบลลูแบต์
นายกเทศมนตรีเมืองโป
อยู่ในวาระ
เริ่มดำรงตำแหน่ง  4 เมษายน ค.ศ. 2014 (10 ปี 348 วัน)
ก่อนหน้า: มาร์ตีน ลิญแยร์-กัสซู
สมาชิกสมัชชาแห่งชาติ จังหวัดปีเรเน-อัตล็องติก เขตที่ 2 จังหวัดปีเรเน-อัตล็องติก (ค.ศ. 1986–1988)
ดำรงตำแหน่ง 19 มิถุนายน ค.ศ. 2002 – 19 มิถุนายน ค.ศ. 2012 (10 ปี 0 วัน)
ดำรงตำแหน่ง 12 มิถุนายน ค.ศ. 1997 – 21 ธันวาคม ค.ศ. 1999 (2 ปี 192 วัน)
ดำรงตำแหน่ง 2 เมษายน ค.ศ. 1986 – 1 พฤษภาคม ค.ศ. 1993 (7 ปี 29 วัน)
ประธานขบวนการประชาธิปไตย
อยู่ในวาระ
เริ่มดำรงตำแหน่ง  10 พฤษภาคม ค.ศ. 2007 (17 ปี 312 วัน)
สมาชิกรัฐสภายุโรป เขตฝรั่งเศส
ดำรงตำแหน่ง 20 มิถุนายน ค.ศ. 1999 – 20 มิถุนายน ค.ศ. 2002 (3 ปี 0 วัน)
รัฐมนตรีว่าการกระทรวงศึกษาธิการแห่งชาติ
ดำรงตำแหน่ง 30 มีนาคม ค.ศ. 1993 – 2 มิถุนายน ค.ศ. 1997 (4 ปี 64 วัน)
นายกรัฐมนตรี: เอดัวร์ บาลาดูร์ อะแล็ง ฌูเป
ก่อนหน้า: ฌัก ล็องค์ (รัฐมนตรีว่าการกระทรวงศึกษาธิการแห่งชาติ) ฟร็องซัว ฟียง (รัฐมนตรีว่าการกระทรวงอุดมศึกษาและวิจัย)
ถัดไป: คล็อด อัลแล็กร์
 
ข้อมูลส่วนบุคคล
เกิด: ฟร็องซัว เรอเน ฌ็อง ลูเซียง บายรู  (1951-05-25) 25 พฤษภาคม ค.ศ. 1951 (73 ปี) บอร์แดร์ ประเทศฝรั่งเศส
เชื้อชาติ: ฝรั่งเศส
พรรคการเมือง: ขบวนการประชาธิปไตย  (ตั้งแต่ค.ศ. 2007)
ศิษย์เก่า: มหาวิทยาลัยบอร์โด-มงแตญ
ลายมือชื่อ: 

ฟร็องซัว เรอเน ฌ็อง ลูเซียง บายรู (ฝรั่งเศส: François Bayrou, เสียงอ่านภาษาฝรั่งเศส: [fʁɑ̃swa bajʁu]; เกิดวันที่ 25 พฤษภาคม ค.ศ. 1951) เป็นครูและนักการเมืองชาวฝรั่งเศสสายกลาง อดีตสมาชิกสมัชชาแห่งชาติ อดีตรัฐมนตรีว่าการกระทรวงศึกษาธิการแห่งชาติ อดีตสมาชิกรัฐสภายุโรป และอดีตผู้รักษาตราผนึกและรัฐมนตรีว่าการกระทรวงยุติธรรม
บายรูเคยลงเป็นผู้สมัครชิงตำแหน่งประธานาธิบดีฝรั่งเศสสามครั้งในการเลือกตั้งของปี 2002 2007 และ 2012 ในการเลือกตั้งปี 2017 ในขณะที่มีการคาดเดาว่าบายรูจะลงเป็นผู้สมัครอีกครั้ง เขากลับตัดสิ้นใจที่จะไม่ลงสมัครและไปสนับสนุนแอมานุแอล มาครงแทน
ปัจจุบันดำรงตำแหน่งนายกเทศมนตรีเมืองโปตั้งแต่ปี 2014 และเป็นประธานขบวนการประชาธิปไตยตั้งแต่ปี 2007 เมื่อวันที่ 13 ธันวาคม ค.ศ. 2024 บายรูได้รับแต่งตั้งโดยแอมานุแอล มาครงให้ดำรงตำแหน่งนายกรัฐมนตรีฝรั่งเศสต่อจากมีแชล บาร์เนียร์ที่ถูกขับออกจากตำแหน่งหลังจากการลงมติไม่ไว้วางใจจากสมาชิกสมัชชาแห่งชาติ
เชิงอรรถ

↑ ชื่อตำแหน่งรัฐมนตรีตามลำดับ :
รัฐมนตรีว่าการกระทรวงศึกษาธิการแห่งชาติ (ค.ศ. 1993–1995)
รัฐมนตรีว่าการกระทรวงศึกษาธิการแห่งชาติ อุดมศึกษา วิจัยและบูรณาการวิชาชีพ (ค.ศ. 1995)
รัฐมนตรีว่าการกระทรวงศึกษาธิการแห่งชาติ อุดมศึกษา และวิจัย (ค.ศ. 1995–1997)
ฮานาโกะคุง วิญญาณติดที่

| --- | --- |
ฮานาโกะคุง วิญญาณติดที่
ปกของมังงะเล่มที่หนึ่งแรกซึ่งแสดงตัวละครฮานาโกะคุง
地縛少年花子くん (Jibaku Shōnen Hanako-kun)
แนว: สุขนาฏกรรม เหนือธรรมชาติ
มังงะ
เขียนโดย: ไอดะ อิโระ
สำนักพิมพ์:  สแควร์เอนิกซ์
สำนักพิมพ์ภาคภาษาไทย:  สยามอินเตอร์คอมิกส์
นิตยสาร: จีแฟนตาซีรายเดือน (Monthly G Fantasy)
กลุ่มเป้าหมาย: โชเน็ง
ตีพิมพ์ตั้งแต่: 18 มิถุนายน พ.ศ. 2557 – ปัจจุบัน
จำนวนเล่ม:  22 เล่ม  21 เล่ม
มังงะ
After-School Hanako-kun
เขียนโดย: ไอดะ อิโระ
สำนักพิมพ์: Square Enix
สำนักพิมพ์ภาคภาษาอังกฤษ: อเมริกาเหนือ Yen Press
นิตยสาร: pixiv Comic (PFantapy)
กลุ่มเป้าหมาย: โชเน็ง
ตีพิมพ์ตั้งแต่: 22 กุมภาพันธ์ พ.ศ. 2561 – ปัจจุบัน
จำนวนเล่ม: 2
อนิเมะโทรทัศน์
กำกับโดย: มาซาโอมิ อันโด
เขียนบทโดย: ยาสุฮิโระ Nakanishi
ดนตรีโดย: ฮิโรชิ ทาคากิ
สตูดิโอ: Lerche
ถือสิทธิ์โดย: Crunchyroll
เครือข่าย: เจเอ็นเอ็น (ทีบีเอส, ซีบีซี, บีเอส-ทีบีเอส), ซัน
เครือข่ายภาษาอังกฤษ: เอเชียตะวันออกเฉียงใต้ Animax Asia
ฉาย:  10 มกราคม พ.ศ. 2563  – ปัจจุบัน
ตอน: 22
อนิเมะโทรทัศน์
After-School Hanako-kun
กำกับโดย: มาซากิ คิตะมูระ
เขียนบทโดย: คาสุมะ นากาโทโมะ
ดนตรีโดย: ฮิโรชิ ทาคากิ
สตูดิโอ: Lerche
ถือสิทธิ์โดย: Crunchyroll
เครือข่าย: เจเอ็นเอ็น (ทีบีเอส)
ฉาย:  13 ตุลาคม พ.ศ. 2566  –  28 ตุลาคม พ.ศ. 2567
ตอน: 8
 สถานีย่อยการ์ตูนญี่ปุ่น
ฮานาโกะคุง วิญญาณติดที่ (ญี่ปุ่น: 地縛少年花子くん; โรมาจิ: Jibaku Shōnen Hanako-kun) เป็นซีรีส์หนังสือการ์ตูนของประเทศญี่ปุ่น เขียนเรื่องโดย ไอดะ อิโระ เริ่มตีพิมพ์ในนิตยสารสแควร์เอนิกซ์ จีแฟนตาซีรายเดือน ตั้งแต่ปี พ.ศ. 2557 และรวบรวมเล่ม (ทังโกบง) แล้ว จำนวน 12 เล่ม เมื่อวันที่ 9 มกราคม พ.ศ. 2563 ได้นำไปดัดแปลงเป็นอนิเมะโทรทัศน์โดยเลิร์ช (Lerche)
เนื้อเรื่อง

โรงเรียนสถานศึกษาคาโมเมะ เป็นที่รู้จักกันในอาถรรพ์ทั้งเจ็ดที่มีชื่อเสียงและเหตุการณ์เหนือธรรมชาติ เป็นที่นิยมโดยข่าวลือนักศึกษา ยะชิโระ เนเนะ นักเรียนปีที่รักลึกลับที่ใฝ่หาแฟน ตัดสินใจที่จะเรียกสิ่งลี้ลับที่เจ็ด "คุณฮานาโกะประจำห้องน้ำ" เด็กผู้หญิงที่ตายในห้องน้ำนานมาแล้ว และสามารถให้ความปรารถนาในราคาที่เหมาะสม อย่างไรก็ตาม เมื่อเรียกผีฮานาโกะถูกเปิดเผยว่าเป็นเด็กผู้ชาย ด้วยการเปลี่ยนเหตุการณ์ เนเนะกลายเป็นผู้ช่วยของเขา และเรื่องราวตามการผจญภัยของพวกเขาในการบำรุงรักษาสมดุลระหว่างโลกแห่งวิญญาณและโลกแห่งมนุษย์ เช่นเดียวกับการค้นพบของเธอของความลับมากมายหมุนไปรอบ ๆ ที่ฮานาโกะ
รูปแบบต่างๆ > อนิเมะ

มีการประกาศการ์ตูนเรื่องนี้ดัดแปลงเป็นอนิเมะโทรทัศน์ในเดือนเมษายน ดำเนินการโดยนิตยสารจีแฟนตาซีในวันที่ 18 มีนาคม พ.ศ. 2562 หนังสือการ์ตูนเรื่องนี้ถูกดัดแปลงเป็นอนิเมะโดยเลิร์ช (Lerche) และกำกับโดย อันโด มาซะโอะมิ กับจัดองค์ประกอบโดย นาคานิชิ ยะสุฮิโระ และออกแบบตัวละครโดย อิโต มายุกะ เขียนบทเพลงโดย ทาคากิ ฮิโระชิ ออกอากาศแบบรอบปฐมทัศน์เมื่อวันที่ 9 มกราคม พ.ศ. 2563 ในช่องทีบีเอส, สถานีโทรทัศน์ซัน, ซีบีเอส และบีเอส-ทีบีเอส วงชิบาคุโชเน็นดำเนินการเพลงเปิดอนิเมะเรื่องนี้ชื่อว่า "No.7" ในขณะที่ คิโต อาคาริ ดำเนินการเพลงจบอนิเมะเรื่องนี้ชื่อว่า "Tiny Light." การ์ตูนเรื่องนี้ ออกอากาศได้ประมาณ 12 ตอน ฟุนิเมชั่น (Funimation) ได้ใบรับอนุญาตถือสิทธิ์ของอนิเมะสำหรับ Simuldub
เตีย บัญ

| ฯพณฯสมเด็จพิชัยเสนา เตีย บัญ |
| --- | --- |


รัฐมนตรีว่าการกระทรวงกลาโหมกัมพูชา
ดำรงตำแหน่ง 27 มิถุนายน พ.ศ. 2549 – 22 สิงหาคม พ.ศ. 2566
นายกรัฐมนตรี: ฮุน เซน
ถัดไป: เตีย เซ็ยฮา
ดำรงตำแหน่ง พ.ศ. 2530 – 2547
นายกรัฐมนตรี: ฮุน เซน นโรดม รณฤทธิ์ อึง ฮวด ฮุน เซน
รองนายกรัฐมนตรีกัมพูชา
ดำรงตำแหน่ง 16 กรกฎาคม พ.ศ. 2547 – 22 สิงหาคม พ.ศ. 2566
กษัตริย์: นโรดม สีหนุ นโรดม สีหมุนี
นายกรัฐมนตรี: ฮุน เซน
รัฐมนตรีกระทรวงโยธาธิการและการขนส่ง   รัฐมนตรีกระทรวงไปรษณีย์และโทรคมนาคม
ดำรงตำแหน่ง พ.ศ. 2527 – 2530
นายกรัฐมนตรี: จัน ซี ฮุน เซน
สมาชิกสภาผู้แทนราษฎรจังหวัดเสียมราฐ
อยู่ในวาระ
เริ่มดำรงตำแหน่ง  14 มิถุนายน พ.ศ. 2536
คะแนนเสียง: 52,356 (13.24%)
 
ข้อมูลส่วนบุคคล
เกิด: เตีย สังวาลย์ 5 พฤศจิกายน พ.ศ. 2488 (79 ปี) เกาะกง จังหวัดกำปอด กัมพูชาในอารักขาของฝรั่งเศส
ศาสนา: ศาสนาพุทธนิกายเถรวาท
พรรคการเมือง: พรรคประชาชนกัมพูชา
คู่สมรส: เตา เตือน (สมรส พ.ศ. 2518)
บุตร: เตีย เซียม เตีย เซ็ยฮา เตีย กาญา
วิชาชีพ: นักการเมือง
ยศที่ได้รับการแต่งตั้ง
รับใช้:  กัมพูชา
สังกัด:  กองทัพกัมพูชา
ประจำการ: 2505–
ยศ:  นายอุดมเสนีย์ (นายพล)
บังคับบัญชา: National Committee for Maritime Security
ผ่านศึก: สงครามกลางเมืองกัมพูชา

พลเอก สมเด็จพิชัยเสนา เตีย บัญ (เขมร: សម្តេចពិជ័យសេនា ទៀ បាញ់ เทีย บาญ่; เกิด 5 พฤศจิกายน พ.ศ. 2488) หรือชื่อในภาษาไทยว่า สังวาลย์ หินกลิ้ง เป็นนักการเมืองกัมพูชาดำรงตำแหน่งรองนายกรัฐมนตรีและรัฐมนตรีว่าการกระทรวงกลาโหมกัมพูชา และเป็นสมาชิกพรรคประชาชนกัมพูชา
ประวัติ > ชีวิตตอนต้นและครอบครัว

สมเด็จพิชัยเสนา มีนามเดิมว่า สังวาลย์ (ขณะนั้นกัมพูชายังไม่บัญญัติการใช้นามสกุล) เกิดเมื่อวันที่ 5 พฤศจิกายน พ.ศ. 2488 ที่จังหวัดกำปอด กัมพูชาในอารักขาของฝรั่งเศส ในครอบครัวชาวนาผู้มีรายได้น้อย เป็นบุตรลำดับที่สามจากทั้งหมดห้าคนของเตีย ตึก (มีชื่อไทยว่า เต็ก) เป็นชาวไทยเชื้อสายจีน กับนู เป็งจันดา (ชื่อไทยว่า หนู เพ่งจินดา) หญิงชาวไทยเกาะกง เขามีพี่น้องคือ เตีย สวัสดิ์, เตีย สังเวียน, เตีย วน และเตีย วิญ ซึ่งคนหลังนี้เป็นผู้บัญชาการกองทัพเรือของประเทศกัมพูชา
ครอบครัวของเขาสื่อสารกันด้วยภาษาไทยถิ่นตราด อันเป็นภาษาพื้นเมืองของจังหวัดเกาะกง และมีสำเนียงแปร่งเป็นเอกลักษณ์ ในวัยเยาว์ สมเด็จพิชัยเสนาดำรงชีพด้วยความยากลำบาก เพราะบิดาตายตั้งแต่เขายังเด็ก มารดาจึงกลายเป็นเสาหลักเดียวของบ้าน ที่ต้องทำนาเลี้ยงครอบครัวเพียงคนเดียว เดิมครอบครัวของเขาไม่มีนามสกุลใช้ กระทั่งมีการบัญญัติการใช้นามสกุล จึงนำชื่อของก๋ง (ปู่) คือเตีย มาตั้งเป็นนามสกุล บางแห่งว่าใช้แซ่ของก๋งมาตั้งเป็นนามสกุล แต่ส่วนตัวของสมเด็จพิชัยเสนาเคยใช้นามสกุล หินกลิ้ง เมื่อครั้งยังศึกษาอยู่ที่อำเภอคลองใหญ่ จังหวัดตราด จึงใช้นามสกุลดังกล่าวอยู่ช่วงหนึ่ง นอกจากนี้ยังมีสมญานามว่า เยื่อ เพราะหัวเราะเสียงดังอย่างคนชื่อตาเยื่อ อย่างไรก็ตามสมเด็จพิชัยเสนาสำเร็จการศึกษาเพียงระดับชั้นประถมศึกษาปีที่ 4 ที่เกาะกง เพราะฐานะทางบ้านไม่อำนวย
สมเด็จพิชัยเสนาสมรสกับเตา เตือน (ชื่อไทยว่า เตือนใจ ธรรมเกษร) ซึ่งเป็นชาวไทยเกาะกงเช่นกัน เมื่อ พ.ศ. 2518 ครอบครัวของเตือนใจเป็นครอบครัวใหญ่ เธอเป็นบุตรสาวของแช่ม ธรรมเกษร ซึ่งเป็นลูกพี่ลูกน้องของใส่ ภู่ทอง และรุ่ง พราหมณ์เกษร อดีตผู้ว่าราชการจังหวัดเกาะกง เมื่อนับจากฝ่ายมารดา รวมทั้งเป็นญาติฝ่ายภรรยาของขุนประนอมธนากิจ (จ๊วน แซ่เฮ้ง) นายกองกรมทหารเรือ ประจำเมืองปัจจันตคิรีเขตร สมเด็จพิชัยเสนากับเตือนใจมีบุตรด้วยกันสามคน เป็นชายสองคน และหญิงหนึ่งคน คือ เตีย เซียม (สยาม), เตีย เซ็ยฮา (สิงหา) และเตีย กาญา (กัญญา) โดยเตีย เซ็ยฮา บุตรคนที่สอง ดำรงตำแหน่งเป็นผู้ว่าราชการจังหวัดเสียมราฐ
ประวัติ > นักปฏิวัติ

ในวัยเยาว์ ครอบครัวของสมเด็จพิชัยเสนาถูกกดขี่จากข้าราชการชั้นผู้ใหญ่ที่ต้องการสมรสกับน้องสาวของเขา ซึ่งขณะนั้นมีอายุเพียง 13 ปี สมเด็จพิชัยเสนาปฏิเสธไป และกล่าวว่าจากเหตุการณ์ดังกล่าว ถือเป็นความกดดันแรกที่ทำให้เขาอยากเป็นทหาร
เมื่อสมเด็จพิชัยเสนาจำเริญวัยขึ้น ก็เข้าร่วมกับอดีตคณะอิสระ จนกลายเป็นนักปฏิวัติอาชีพ เพราะได้รับอิทธิพลทางการเมืองจากจีนและเวียดนามผ่านวิทยุปักกิ่ง ในเวลาต่อมาก็มีทหารมาจับกุมตัว โดยยัดเยียดข้อหากระด้างกระเดื่องและซ่องโจร ลงโทษด้วยการจับตากแดดและอดอาหารเป็นเวลาสี่วันสี่คืน ครั้นมีอายุได้ 16 ปี สมเด็จพิชัยเสนาได้เป็นครูอาสาในหมู่บ้าน เพื่อช่วยเหลือคนที่ไม่มีการศึกษาซึ่งถูกกดขี่ข่มเหง จากการกระทำนั้นเขาก็ถูกทหารจับกุมตัวอีกครั้ง พระสงฆ์ที่เห็นเหตุการณ์เข้าก็ขอบิณฑบาตชีวิตไว้ได้ทัน สมเด็จพิชัยเสนาจึงรอดชีวิตมาได้
ต่อมาเมื่อสมเด็จพิชัยเสนาอายุราว 17-18 ปี ทหารเขมรทราบว่าสมเด็จพิชัยเสนาและพรรคพวกซ่องสุมผู้คน ทหารเขมรเจ็ดนายจึงนำตัวเขาและเพื่อนอีกสองคนเข้าไปในป่าเพื่อยิงทิ้งเมื่อวันที่ 15 กรกฎาคม พ.ศ. 2508 ขณะทหารลั่นไกปืน สมเด็จพิชัยเสนาคิดว่าอย่างไรเสียตนก็คงต้องตาย จึงหลับตาและล้มลงไปพร้อมกับเพื่อนอีกสองคนโดยมีเลือดของเพื่อน ๆ ไหลเปื้อนตัว แต่สมเด็จพิชัยเสนายังได้ยินเสียงทหารคุยกัน ก็รู้ตัวว่าตนยังไม่ตาย จึงขยับตัว แต่มีทหารนายหนึ่งเห็นเข้าก็รีบหยิบปืนมายิงซ้ำ แต่ปรากฏว่ากระสุนด้าน สมเด็จพิชัยเสนาสบโอกาสหนีเข้าไปในป่าเพื่อเอาตัวรอดมาได้ จึงเป็นที่มาของชื่อ "บัญ" ในภาษาเขมร แปลว่า "ยิง"
สมเด็จพิชัยเสนาดำรงตำแหน่งเป็นผู้บัญชาการคณะกรรมการการฝึกอบรม และผู้บัญชาการทหารพลพรรคไทยเกาะกง ช่วง พ.ศ. 2516–2522 กระทั่งเขมรแดงยึดครองดินแดนกัมพูชาส่วนใหญ่ได้สำเร็จ ก็ได้กระทำการอุกอาจและป่าเถื่อนต่อผู้คน สมเด็จพิชัยเสนาพร้อมด้วยพลพรรคไทยเกาะกงส่วนหนึ่งอพยพข้ามแดนมายังบ้านไม้รูด อำเภอคลองใหญ่ จังหวัดตราด จึงมีโอกาสได้พบกับหน่วย 315 ซึ่งเป็นกำลังพลที่ขึ้นตรงต่อศูนย์อำนวยการกองทัพบก ในความรับผิดชอบของพลเอก ชวลิต ยงใจยุทธ ทำให้สมเด็จพิชัยเสนาและพลพรรคไทยเกาะกง มีสัมพันธภาพอันดีต่อพลเอก ชวลิต ยงใจยุทธ และพลเอก วิชิต ยาทิพย์ ซึ่งถูกส่งไปปฏิบัติราชการลับในกัมพูชา
ประวัติ > ทหารและนักการเมือง

เตีย บัญ มีความสามารถทางการทหาร มีความสัมพันธ์อันแนบแน่นกับใส่ ภู่ทอง และนายทหารระดับสูงของไทยจำนวนมาก ทำให้เขาสามารถดำรงอยู่จนถึงปัจจุบันนี้ได้ แม้ว่าสื่อมวลชนต่างประเทศจะมองว่าใส่ ภูทองถูกลดความสำคัญลง ตั้งแต่ ปี พ.ศ. 2538 ที่ใส่ ภูทองถูกย้ายเป็นคณะกรรมการตรวจสอบของพรรคประชาชนกัมพูชา อีกทั้งสุขภาพก็ทรุดโทรม และใช้เวลาส่วนใหญ่ในไทย ขณะที่เส้นสายของฮุน เซน และเจีย ซีมมีมากขึ้น ซึ่งน่าจะส่งผลกระทบต่อเตีย บัญ แต่ในเวลาเกือบ 2 ทศวรรษ เตีย บัญยังคงรักษาสถานะของตัวเองได้เป็นอย่างดี
สำหรับตำแหน่งหลังสุด เตีย บัญ ได้เป็นรองนายกรัฐมนตรี และรัฐมนตรีว่าการกระทรวงกลาโหม และเป็นสมาชิกสภาผู้แทนราษฎรจังหวัดเสียมราฐ สังกัดพรรคประชาชนกัมพูชาในการเลือกตั้งทุกครั้งที่ผ่านมา
พระบาทสมเด็จพระบรมนาถ นโรดม สีหมุนี ทรงมีพระราชกฤษฎีกาพระราชทานบรรดาศักดิ์แก่พลเอกเตีย บัญ เป็นขุนนางชั้นสมเด็จ ที่ "สมเด็จพิชัยเสนา เตีย บัญ" เมื่อวันที่ 29 กรกฎาคม พ.ศ. 2560
เครื่องราชอิสริยาภรณ์ > เครื่องราชอิสริยาภรณ์กัมพูชา

เครื่องราชอิสริยาภรณ์ชาตูปการ
เครื่องราชอิสริยาภรณ์พระราชอาณาจักรกัมพูชา ชั้นมหาสิริวัฒน์
เครื่องราชอิสริยาภรณ์สุวัตถารา ชั้นมหาสิริวัฒน์
เครื่องราชอิสริยาภรณ์สมเด็จพระมหากษัตริยานีกุสุมะ นารีรัตน์ สิริวัฒนา ชั้นมหาเสนา
เหรียญเสนาชยสิทธิ์
เหรียญการป้องกันชาติ ประดับดาวทอง 2 ดวง
เหรียญการป้องกันชาติ ประดับดาวเงิน 2 ดวง
เหรียญการป้องกันชาติ ประดับดาวสำริด 2 ดวง
เหรียญบำเหน็จแรงงาน
เครื่องราชอิสริยาภรณ์การสร้างชาติ (ได้ 2 เหรียญ)
แหล่งข้อมูลอื่น

Curriculum Vitae เก็บถาวร 2008-09-13 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สหรัฐ
คณะสถาปัตยกรรมศาสตร์และการผังเมือง มหาวิทยาลัยธรรมศาสตร์

| --- | --- |
Faculty of Architecture and Planning,   Thammasat University

คติพจน์: คุณภาพ คุณธรรม
สถาปนา: 6 พฤษภาคม พ.ศ. 2542 (25 ปี)
คณบดี: ผู้ช่วยศาสตราจารย์อาสาฬห์ สุวรรณฤทธิ์
ที่อยู่: ศูนย์รังสิต 99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12121
วารสาร: J A R S (Journal of Architectural/Planning Research and Studies)
สี:   สีส้มอิฐ
มาสคอต: หัวเม็ดทรงมัณฑ์
เว็บไซต์: www.tds.tu.ac.th
คณะสถาปัตยกรรมศาสตร์และการผังเมือง มหาวิทยาลัยธรรมศาสตร์ (อังกฤษ: Faculty of Architecture and Planning, Thammasat University) ก่อตั้งขึ้นเมื่อ พ.ศ. 2542 เปิดการเรียนการสอนในสาขาวิชาสถาปัตยกรรมศาสตร์ สาขาต่าง ๆ ไม่ว่าจะเป็น สถาปัตยกรรมหลัก (วิทยาศาสตร์) ภูมิสถาปัตยกรรม สถาปัตยกรรมภายใน สถาปัตยกรรมนวัตกรรมการพัฒนาอสังหาริมทรัพย์ และการออกแบบและพัฒนาผังเมืองเป็นต้น คณะสถาปัตยกรรมศาสตร์และการผังเมือง มหาวิทยาลัยธรรมศาสตร์ ใช้ระบบการศึกษาสถาปัตยกรรมศาสตร์โดยอ้างอิงจากต่างประเทศจึงทำให้นักศึกษาปริญญาตรีใช้เวลาศึกษาเพียง 4 ปี เมื่อจบจะได้รับวุฒิวิทยาศาสตร์บัณฑิต และเมื่อศึกษาต่อในระดับบัณฑิตศึกษา (ปริญญาโท) จะได้รับวุฒิสถาปัตยกรรมศาสตร์มหาบัณฑิต
คณะสถาปัตยกรรมศาสตร์และการผังเมือง มหาวิทยาลัยธรรมศาสตร์ มีระบบการจัดการหลักสูตรแบบโครงการพิเศษ จึงทำให้หลักสูตรระดับปริญญาตรีทั้งหมดเป็นโครงการพิเศษและจัดเก็บค่าธรรมเนียมตามอัตราโครงการพิเศษของทางคณะและมหาวิทยาลัยได้กำหนดไว้ อักษรตัวย่อของคณะสถาปัตย์ฯ มธ. คือ "สถ.มธ" หรือภาษาอังกฤษคือ AP.TU ปัจจุบันมีการรีแบรนด์ดิ้งคณะใหม่เพื่อให้ทันต่อสมัยโลก แต่เดิมชื่อคณะภาษาอังกฤษจะเรียกว่า Faculty of Architecture and Planning ปัจจุบันเปลี่ยนเป็น Thammasat Design School เพื่อความเป็นสากล หรือ TDS นักศึกษาคณะนี้มักใช้คำเรียกแทนตัวเองว่า "ชาวเรา"
ประวัติ

คณะสถาปัตยกรรมศาสตร์และการผังเมือง มหาวิทยาลัยธรรมศาสตร์ ได้เริ่มดำเนินการจัดการเรียนการสอนตั้งแต่ปีการศึกษา 2542 เป็นต้นมา โดยเป็นการจัดตั้งหน่วยงานภายในของมหาวิทยาลัยธรรมศาสตร์ ตามความในมาตรา 18 (3) และ (10) แห่งพระราชบัญญัติมหาวิทยาลัยธรรมศาสตร์ พ.ศ. 2531 เพื่อรองรับการจัดการศึกษาทางสถาปัตยกรรมศาสตร์ โดยมีโครงสร้างการบริหารงานลักษณะพิเศษที่เน้นความคล่องตัวและมีประสิทธิภาพโดยอ้างอิงระเบียบข้อบังคับของทางราชการ เพื่อให้บรรลุวัตถุประสงค์ในการดำเนินงานของคณะในช่วง 2 ปีแรกของการจัดการเรียนการสอน คณะได้ดำเนินการภายใต้ชื่อ โครงการจัดการศึกษาสาขาวิชาสถาปัตยกรรม โดยบรรจุอยู่ในแผนพัฒนาการศึกษาระดับอุดมศึกษาระยะที่ 8 (พ.ศ. 2540–2544) ทำการเรียนการสอนอยู่ชั้นบนสุดของอาคารคณะวิศวกรรมศาสตร์ และในวันที่ 29 ตุลาคม พ.ศ. 2544 สภามหาวิทยาลัยธรรมศาสตร์ได้มีมติอนุมัติการจัดตั้งคณะสถาปัตยกรรมศาสตร์ มหาวิทยาลัยธรรมศาสตร์ และอนุมัติระเบียบมหาวิทยาลัยธรรมศาสตร์ว่าด้วยการจัดตั้งและบริหารงานคณะสถาปัตยกรรมศาสตร์ พ.ศ. 2544 และต่อมาใน พ.ศ. 2548 ได้มีการเปลี่ยนชื่อคณะเป็น คณะสถาปัตยกรรมศาสตร์และการผังเมือง พร้อมกันนี้ คณะได้กำหนดให้วันที่ 29 ตุลาคมของทุกปีเป็นวันคล้ายวันสถาปนาคณะสถาปัตยกรรมศาสตร์และการผังเมือง อีกด้วย
ปัจจุบัน คณะจัดการเรียนการสอนทั้งสิ้น 12 หลักสูตร ระดับปริญญาตรีมีหลักสูตรภาคภาษาไทย 5 หลักสูตร และหลักสูตรภาษาอังกฤษ 2 หลักสูตร ระดับปริญญาโทมีหลักสูตรภาคภาษาไทย 4 หลักสูตร และระดับปริญญาเอกมีหลักสูตรภาษาไทย 1 หลักสูตร จุดเด่นของการเรียนการสอนที่นี่ คือ หลักสูตรสาขาวิชาสถาปัตยกรรม 4+2 (ตรีควบโท) แห่งแรก และแห่งเดียวในประเทศไทย
หลักสูตรการศึกษา

คณะสถาปัตยกรรมศาสตร์และผังเมือง มหาวิทยาลัยธรรมศาสตร์เปิดการเรียนการสอนครอบคลุมทุกสาขาวิชาของสถาปัตยกรรมศาสตร์และการผังเมืองในทุกระดับปริญญา โดยสามารถแยกสาขาวิชาออกเป็นดังต่อไปนี้
AR – Architecture
IA – Interior Architecture
UP – Urban Environmental Planning and Development
LN – Landscape Architecture
RD – Architecture for Real Estate Development
UDDI – Urban Design and Development
DBTM – Design, Business & Technology Management
ISBE – Integrated Science of Built Environment
| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  หลักสูตรวิทยาศาสตร์บัณฑิต สาขาวิชาสถาปัตยกรรมศาสตร์  สาขาวิชาสถาปัตยกรรมเพื่อการพัฒนาอสังหาริมทรัพย์  สาขาวิชาการจัดการออกแบบ ธุรกิจ และเทคโนโลยี (DBTM) (หลักสูตรนานาชาติ ตรีควบโท) หลักสูตรสถาปัตยกรรมภายในบัณฑิต หลักสูตรภูมิสถาปัตยกรรมศาสตรบัณฑิต หลักสูตรการผังเมืองบัณฑิต |  หลักสูตรสถาปัตยกรรมมหาบัณฑิต สาขาวิชาสถาปัตยกรรมศาสตร์ หลักสูตรสถาปัตยกรรมภายในมหาบัณฑิต หลักสูตรการผังเมืองมหาบัณฑิต หลักสูตรวิทยาศาสตรมหาบัณฑิต สาขาวิชานวัตกรรมการพัฒนาอสังหาริมทรัพย์  สาขาวิชาการจัดการออกแบบ ธุรกิจ และเทคโนโลยี (DBTM) (หลักสูตรนานาชาติ ตรีควบโท) หลักสูตรการออกแบบชุมชนเมืองบัณฑิต สาขาวิชาการออกแบบพัฒนาชุมชนเมือง (UDDI)(หลักสูตรนานาชาติ 1 ปี) |  หลักสูตรปรัชญาดุษฎีบัณฑิต สาขาวิชาสหวิทยาการสภาพแวดล้อมสรรค์สร้าง |

ทุกหลักสูตรเป็นโครงการพิเศษ จัดเก็บอัตราค่าธรรมเนียมสูงกว่าปกติ
หลักสูตรปริญญาตรีทุกหลักสูตรใช้เวลาศึกษา 4 ปี ยกเว้น หลักสูตรตรีควบโทที่ต้องศึกษา 5 ปี (เว้นแต่ผู้ศึกษาไม่ต้องการต่อในระดับบัณฑิตศึกษา จะสามารถจบได้อย่างต่ำ 3.5 ปี)
หลักสูตรวิทยาศาสตร์บัณฑิต สาขาวิชาสถาปัตยกรรมศาสตร์ สาขาวิชาสถาปัตยกรรมเพื่อการพัฒนาอสังหาริมทรัพย์ สาขาวิชาการจัดการออกแบบ ธุรกิจ และเทคโนโลยี ผู้เรียนสามารถต่อเลือกศึกษาต่อระดับปริญญาโทได้โดยทันทีและเมื่อจบการศึกษาจะได้วุฒิ สถาปัตยกรรมมหาบัณฑิต
หลักสูตรการศึกษา > สาขาวิชาการผังเมือง

สาขาวิชาการผังเมือง เป็นหน่วยงานมีฐานะเทียบเท่าภาควิชา ก่อตั้งขึ้นพร้อมกับการสถาปนาคณะสถาปัตยกรรมศาสตร์และการผังเมือง เมื่อวันที่ 29 ตุลาคม 2544 เปิดสอนในระดับปริญญาบัณฑิตและมหาบัณฑิต หลักสูตรการผังเมือง ตั้งอยู่ที่มหาวิทยาลัยธรรมศาสตร์ ศูนย์รังสิต
บุคคลสำคัญคณะสถาปัตยกรรมศาสตร์และการผังเมือง

ศ.ดร.วิมลสิทธิ์ หรยางกูร (ผู้ก่อตั้งคณะ และอดีตคณบดี)
รางวัลผลงานวิจัยดีเด่น เงินทุนวิจัยรัชดาภิเษกสมโภช ประจำปี พ.ศ. 2537 จุฬาลงกรณ์มหาวิทยาลัย
รางวัลผลงานวิจัยดีเยี่ยม ประจำปี พ.ศ. 2538 สาขาปรัชญา คณะกรรมการสภาวิจัยแห่งชาติ
นักวิจัยดีเด่นแห่งชาติประจำปี พ.ศ. 2540 สาขา ปรัชญา คณะกรรมการสภาวิจัยแห่งชาติ
รางวัลสถาปนิกดีเด่นที่อนุรักษ์พลังงาน ประจำปี พ.ศ. 2543 กรมพัฒนาและส่งเสริมพลังงาน ร่วมกับสมาคมส่งเสริมเทคโนโลยีการอนุรักษ์พลังงาน
รางวัลผลงานวิจัย รางวัลชมเชย ประจำปี พ.ศ. 2545 สาขาปรัชญา คณะกรรมการสภาวิจัยแห่งชาติ
รางวัลผู้นำวิทยาศาสตร์พลังงานทางเลือกดีเด่นแห่งชาติ สาขาเทคโนโลยี Eco–House โครงการการจัดการประชุมและนิทรรศการพลังงานทางเลือก นานาชาติ (WAESE 2009)
ผู้ช่วยศาสตราจารย์ ดร.ยงธนิศร์ พิมลเสถียร (อาจารย์)
บุคคลอนุรักษ์ศิลปะสถาปัตยกรรมดีเด่นประจำปี พ.ศ. 2551 สมาคมสถาปนิกสยาม ในพระบรมราชูปถัมภ์
สถาปนิกดีเด่นด้านวิชาการ ประจำปี พ.ศ. 2552 สมาคมสถาปนิกสยาม ในพระบรมราชูปถัมภ์